เรื่องร้องเรียน (ความปลอดภัย,ถนน,ร้องเรียน) วันที่ 2023-08-03 03:29:44 — แขวงออเงิน เขตสายไหม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030394

ขอให้ตรวจสอบถังแก๊สหุงต้มที่ไม่ได้มาตรฐาน บริเวณ ร้านแก๊ส (ไม่ทราบชื่อ) ปากซอยสายไหม 15 แขวงสายไหม เขตสายไหม กรุงเทพมหานคร จุดสังเกต ร้านดังกล่าวอยู่ใกล้บริเวณปากซอยสายไหมซอย 15 ลักษณะร้านดังกล่าวเป็นตึก 4 ชั้นอยู่บริเวณด้านหน้าถนน เนื่องจากผู้ร้องแจ้งว่าเมื่อประมาณสองเดือนก่อน (ไม่ระบุวันที่แน่ชัด) ผู้ร้องได้ทำการสั่งแก๊สจากร้านดังกล่าว เป็นถังแก๊สยี่ห้อยูนิคแก๊ส ขนาด 11 กิโลกรัม จำนวน 1 ถัง ปรากฏว่าภายหลังจากการใช้ได้สักระยะหนึ่ง บริเวณหัวแก๊สเกิดแตกและทำให้แก๊สรั่ว ทำให้เวลาประกอบอาหารเกิดไฟลุก ผู้ร้องได้แจ้งกับทางร้านดังกล่าว และได้มีการเปลี่ยนถังใหม่ให้ และเดือนที่ผ่านมาภายหลังจากการใช้งานปรากฏว่าแตกรั่วเช่นเดิม และน้ำหนักไม่ได้ตามมาตรฐานที่กำหนด คือ 11 กิโลกรัม เนื่องจากปกติผู้ร้องจะสามารถใช้งานแก๊ส 1 ถัง ได้เป็นระยะเวลาประมาณ 40 วัน แต่ถังดังกล่าวนั้นใช้ได้เพียง 15 วันเท่านั้น จากเหตุการณ์ดังกล่าวผู้ร้องเห็นว่าร้านดังกล่าวมีถังแก๊สที่ไม่ได้รับมาตรฐาน ชำรุดเสื่อมสภาพ นำมาจำหน่ายหมุนเวียนให้แก่ลูกค้า ซึ่งผู้ร้องเกรงว่าอาจก่อให้เกิดอันตรายต่อชีวิตและทรัพย์สิน จึงประสงค์ให้ทางหน่วยงานที่เกี่ยวข้องดำเนินการตรวจสอบคุณภาพของถังแก๊สทั้งหมดของร้านดังกล่าว เพื่อบรรเทาความเดือดร้อนให้แก่ผู้บริโภคต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata